CELEX: 62014CA0042
Language: sl
Date: 2015-04-16 00:00:00
Title: Zadeva C-42/14: Sodba Sodišča (tretji senat) z dne 16. Aprila 2015 (predlog za sprejetje predhodne odločbe Naczelny Sąd Administracyjny – Poljska) – Minister Finansów proti Wojskowa Agencja Mieszkaniowa w Warszawie (Predhodno odločanje — Obdavčenje — Skupni sistem davka na dodano vrednost — Dajanje nepremičnine v najem — Dobava električne energije, toplote in vode ter odvoz odpadkov — Pogodbe med najemodajalcem in dobavitelji tega blaga in storitev — Storitve, ki so bile opravljene za najemnika in za katere se šteje, da jih je opravil najemodajalec — Obratovalni stroški — Določitev davčne osnove — Možnost vključitve obratovalnih stroškov v davčno osnovo storitev dajanja v najem — Transakcija, ki jo sestavlja enotna storitev ali več samostojnih storitev)

15.6.2015   
            
            
               SL
            
            
               Uradni list Evropske unije
            
            
               C 198/11
            
         Sodba Sodišča (tretji senat) z dne 16. Aprila 2015 (predlog za sprejetje predhodne odločbe Naczelny Sąd Administracyjny – Poljska) – Minister Finansów proti Wojskowa Agencja Mieszkaniowa w Warszawie
   (Zadeva C-42/14) (1)
   
   ((Predhodno odločanje - Obdavčenje - Skupni sistem davka na dodano vrednost - Dajanje nepremičnine v najem - Dobava električne energije, toplote in vode ter odvoz odpadkov - Pogodbe med najemodajalcem in dobavitelji tega blaga in storitev - Storitve, ki so bile opravljene za najemnika in za katere se šteje, da jih je opravil najemodajalec - Obratovalni stroški - Določitev davčne osnove - Možnost vključitve obratovalnih stroškov v davčno osnovo storitev dajanja v najem - Transakcija, ki jo sestavlja enotna storitev ali več samostojnih storitev))
   (2015/C 198/14)
   Jezik postopka: poljščina
   
      Predložitveno sodišče
   
   Naczelny Sąd Administracyjny
   
      Stranki v postopku v glavni stvari
   
   
      Tožeča stranka: Minister Finansów
   
      Tožena stranka: Wojskowa Agencja Mieszkaniowa w Warszawie
   
      Izrek
   
   
               1.
            
            
               Člene 14(1), 15(1) in 24(1) Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2009/162/EU z dne 22. decembra 2009, je treba razlagati tako, da je treba pri dajanju nepremičnine v najem šteti, da dobavo električne energije, toplote in vode ter odvoz odpadkov, ki jih za najemnika, ki neposredno uporablja to blago in storitve, zagotavljajo izvajalci, ki so tretje osebe, opravlja najemodajalec, če je ta sklenil pogodbe za dobavo teh storitev in je na najemnika prevalil le njihove stroške.
            
         
               2.
            
            
               Navedeno direktivo je treba razlagati tako, da je treba načeloma šteti, da oddajanje nepremičnine v najem in dobava vode, električne energije in toplote ter odvoz odpadkov, ki se zagotavljajo s tem dajanjem v najem, pomenijo več ločenih in samostojnih storitev, ki jih je treba z vidika davka na dodano vrednost obravnavati ločeno, razen če so elementi transakcije, vključno s tistimi, iz katerih izhaja gospodarski razlog za sklenitev pogodbe, tako tesno povezani, da objektivno sestavljajo eno samo nedeljivo gospodarsko storitev, katere razdelitev bi bila umetna.
            
         
               3.
            
            
               Nacionalno sodišče mora opraviti potrebno presojo ob upoštevanju vseh okoliščin, v katerih se opravljajo dajanje v najem in z njim povezane storitve, in zlasti vsebine pogodbe.
            
         
      (1)  UL C 135, 5.5.2014.